EkBass/fiwiki-20250220-pages-articles huggingface dataset:
Eunice Kirwa

Eunice Jepkirui Kirwa (s. 20. toukokuuta 1984) on kenialaissyntyinen Bahrainia edustava kestävyysjuoksija, joka kilpailee maratonilla. Kirwa on 166 senttimetriä pitkä ja painaa 59 kilogrammaa.https://www.incheon2014ag.org/Sports/Biographies/Athletes_Profile/?ParticCode=5103648⟨=en Vuoden 2014 Aasian kisoissa Incheonissa Kirwa voitti maratonin ajalla 2.25.37. Hän saavutti MM-pronssia vuoden 2015 MM-kilpailuista Pekingistä ajalla 2.27.39. Vuoden 2016 kesäolympialaisista Rio de Janeirosta Kirwa saavutti olympiahopeaa ajalla 2.24.13. Lontoon MM-maratonilla 2017 hän sijoittui viidenneksi. Kirwa on voittanut Asunciónin maratonin 2012, Lanzhoun ja Danzhoun maratonit 2014, Nagoyan maratonin 2015, 2016 ja 2017 sekä Macaon maratonin 2017. Kirwa kilpaili nuorempana ratajuoksuissa. Hän sijoittui Bydgoszczin alle 18-vuotiaiden MM-kilpailuissa 1999 viidenneksi 1 500 metrin juoksussa. Kirwa muutti synnyinmaastaan Keniasta vuonna 2013 Bahrainiin. Hän sai maan edustusoikeuden heinäkuussa 2014. Kirwa pitää hallussaan Bahrainin ennätystä 2.21.17, joka on juostu maaliskuussa 2017 Nagoyassa. Kirwa jäi kiinni epo-hormonin käytöstä huhtikuussa 2019 ja hän sai neljän vuoden kilpailukiellon. == Henkilökohtaiset ennätykset == Laji Tulos Paikka Päivä Puolimaraton 1.06.46 Istanbul 30. huhtikuuta 2017 Maraton 2.21.17 Nagoya 12. maaliskuuta 2017 == Lähteet == Luokka:Bahrainilaiset kestävyysjuoksijat Luokka:Bahrainilaiset olympiamitalistit Luokka:Kenialaiset kestävyysjuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut bahrainilaiset Luokka:Vuonna 1984 syntyneet Luokka:Elävät henkilöt
Jenna Prandini

Jenna Prandini (s. 20. marraskuuta 1992 Clovis, Kalifornia) on yhdysvaltalainen pikajuoksija, joka kilpailee 100 ja 200 metrin juoksussa. Prandini on 173 senttimetriä pitkä.http://www.goducks.com/ViewArticle.dbml?ATCLID=205271880 Prandini oli mukana 200 metrillä vuoden 2015 MM-kilpailuissa ja 2016 kesäolympialaisissa selviytyen molemmilla kerroilla välieriin. Pekingin MM-kilpailuissa hän kuului Yhdysvaltain hopeaa saavuttaneeseen pikaviestijoukkueeseen. Vuonna 2021 järjestetyissä Tokion olympialaisissa hän karsiutui 100 ja 200 metrillä välierissä ja juoksi kolmannen osuuden hopeaa saaneessa Yhdysvaltojen 4 × 100 metrin viestijoukkueessa. Eugenen MM-kilpailuissa vuonna 2022 Prandini oli mukana MM-kultaa voittaneessa pikaviestijuokkueessa. 200 metrillä hän karsiutui välierissä. Yhdysvaltain mestaruuden Prandini on voittanut 200 metrillä vuosina 2015 ja 2018. Timanttiliigassa hän on voittanut 200 metrin kilpailun Lontoossa 2018. Prandini on kilpaillut myös pituushypyssä, jossa hänen ennätyksensä on 680. Hänen valmentajinaan toimivat Robert Johnson ja Curtis Taylor. == Henkilökohtaiset ennätykset == === Ulkoradat === Laji Tulos Paikka Päivä 100 metrin juoksu 10,92 10,92 Walnut Eugene 18. huhtikuuta 2015 26\. kesäkuuta 2015 200 metrin juoksu 21,89 Eugene 26. kesäkuuta 2021 Pituushyppy 680 cm Eugene 11. kesäkuuta 2015 === Sisäradat === Laji Tulos Paikka Päivä 60 metrin juoksu 7,15 Fayetteville 13. maaliskuuta 2015 200 metrin juoksu 22,52 Fayetteville 13. maaliskuuta 2015 Pituushyppy 665 cm Fayetteville 13. maaliskuuta 2015 == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Marlene Mathews

Marlene Judith Mathews (s. 14. heinäkuuta 1934 Sydney) on australialainen pikajuoksija ja olympiamitalisti. Hän edusti Australiaa kaksissa olympialaisissa Melbournessa 1956 ja Roomassa 1960. ==Ura== Mathews osallistui vuonna 1950 Australian mestaruuskilpailuihin juosten 80 metrin aidat. Hän sijoittui neljänneksi. Hän oli samoissa kisoissa mukana viestimestaruuden voittaneessa joukkueessa. Mathews ei voinut osallistua Helsingin olympialaisiin vuonna 1952 loukkaantumisen vuoksi. Hän joutui jättämään väliin myös vuoden 1954 Kansainyhteisön kisat. Melbournen olympialaisissa vuonna 1956 Mathews sijoittui kolmanneksi sekä 100 m että 200 m matkoilla sijoittuen Betty Cuthbertin ja Christa Stubnickin jälkeen. Häntä ei valittu 4 × 100 m viestijoukkueeseen, joka voitti olympiakultaa. Vuonna 1957 Mathews juoksi sekä 400 metrin että 440 jaardin maailmanennätykset. Seuraavana vuonna hän juoksi sadan jaardin maailmanennätykseksi 10,3 sekuntia sekä 200 jaardin maailmanennätykseksi 23,4 sekuntia. Roomassa 1960 Mathews jäi 100 metrin välieriin, jonka jälkeen lopetti urheilu-uransa. Urheilu-uransa jälkeen Mathews on toiminut Australian olympiajoukkueen varavalmentajana Münchenin olympialaisissa. Hänet on valittu myös Australian ritarikuntaan sekä Australian urheilun Hall of Fameen vuonna 1985. ==Henkilökohtaiset ennätykset== Matka Tulos Aika Paikka 100 yd 10,3 20. maaliskuuta 1958 Sydney 100 m 11,5 Melbourne 220 yd 23,4 22. maaliskuuta 1958 Sydney 200 m 23,4 22. maaliskuuta 1958 Sydney 400 m 57,0 6. tammikuuta 1957 Sydney 440 yd 57,0 6. tammikuuta 1957 Sydney ==Lähteet== Luokka:Australialaiset pikajuoksijat Luokka:Australialaiset olympiamitalistit Luokka:Vuonna 1934 syntyneet Luokka:Elävät henkilöt
Kurt Felix

Kurt Felix (s. 4. heinäkuuta 1988 St. George’s) on grenadalainen yleisurheilun moniottelija. Felix on 184 senttimetriä pitkä.http://www.sports- reference.com/olympics/athletes/fe/kurt-felix-1.html Felix oli mukana kymmenottelussa vuoden 2012 kesäolympialaisissa Lontoossa, mutta joutui keskeyttämään kilpailun. Vuotta myöhemmin MM-kilpailuissa Moskovassa tulos oli sama. Vuoden 2014 Kansainyhteisön kisoista Glasgow'sta Felix saavutti pronssia ja seuraavan vuoden Pan-Amerikan kisoista Torontosta hopeaa.http://g2014results.thecgf.com/athlete/athletics/1054076/k_felix.html Vuoden 2015 MM-kilpailuissa Pekingissä Felix sijoittui kahdeksanneksi uusilla ennätyspisteillään 8302. Portlandin MM-hallikilpailuissa 2016 hän oli seitsenottelussa kuudes Grenadan ennätyspistein 5986. Rio de Janeiron olympialaisissa 2016 hän sijoittui kymmenottelussa yhdeksänneksi ennätyspisteillään 8323. Lontoon MM-kilpailuissa 2017 hän oli seitsemäs pistein 8227. Felix pitää hallussaan Grenadan ennätystä ulkoradoilla seiväshypyssä sekä sisäradoilla 1 000 metrin juoksussa, korkeushypyssä, seiväshypyssä ja seitsenottelussa. == Ennätykset == === Ulkoradat === Laji Tulos Paikka Päivä 100 metrin juoksu 10,91 Toronto 22. heinäkuuta 2015 400 metrin juoksu 48,63 48,63 Colorado Springs Tucson 9. toukokuuta 2012 9\. huhtikuuta 2015 1 500 metrin juoksu 4.30,53 Rio de Janeiro 18. elokuuta 2016 110 metrin aitajuoksu 14,58 Peking 29. elokuuta 2015 Korkeushyppy 215 cm Mesa 10. huhtikuuta 2009 Seiväshyppy 460 cm N 460 cm R Des Moines Toronto 7. kesäkuuta 2012 23\. heinäkuuta 2015 Pituushyppy 774 cm Austin 28. maaliskuuta 2012 Kuulantyöntö 15,31 m Ratingen 24. kesäkuuta 2017 Kiekonheitto 50,82 m Lafayette 22. huhtikuuta 2017 Keihäänheitto 72,80 m Ratingen 25. kesäkuuta 2017 Kymmenottelu 8509 Ratingen 24.–25. kesäkuuta 2017 === Sisäradat === Laji Tulos Paikka Päivä http://www.all-athletics.com/node/10596 60 metrin juoksu 7,00 Portland 18. maaliskuuta 2016 1 000 metrin juoksu 2.42,91 NR College Station 12. maaliskuuta 2011 60 metrin aitajuoksu 8,31 Notre Dame 20. helmikuuta 2016 Korkeushyppy 217 cm NR Nampa 24. helmikuuta 2011 Seiväshyppy 461 cm NR West Lafayette 13. helmikuuta 2016 Pituushyppy 766 cm Nampa 10. helmikuuta 2012 Kuulantyöntö 15,02 m Portland 18. maaliskuuta 2016 Seitsenottelu 5986 NR Portland 18.–19. maaliskuuta 2016 == Lähteet == Luokka:Grenadalaiset yleisurheilun moniottelijat Luokka:Vuonna 1988 syntyneet Luokka:Elävät henkilöt
Keihäänheitto yleisurheilun maailmanmestaruuskilpailuissa

Keihäänheitto on ollut yleisurheilun MM-kilpailuiden ohjelmassa ensimmäisistä MM-kilpailuista lähtien. Menestyneimmät maat MM-kilpailujen keihäässä ovat olleet miesten keihäässä Suomi ja Tšekki, sekä naisten kilpailussa Saksa ja Tšekki. == Mitalistit == === Miehet === === Naiset === == Lähteet == Yleisurheilun maailmanmestaruuskilpailut *
Treosulfaani

Treosulfaani (C6H14S2O8) on metaanisulfonaatteihin kuuluva orgaaninen yhdiste. Yhdistettä käytetään lääketieteessä munasarjasyövän hoidossa ja kantasoluhoitojen esilääkityksenä. == Ominaisuudet ja käyttö == Treosulfaani on huoneenlämpötilassa valkoista kiteistä ainetta. Yhdiste liukenee hieman veteen ja veden lisäksi etanoliin, asetoniin ja kloroformiin. Emäksisissä olosuhteissa yhdiste hajoaa diepoksibutaaniksi ja metaanisulfonihapoksi. Treosulfaani on aihiolääke, joka metaboloituu ihmiselimistössä ei- entsymaattisesti L-diepoksibutaaniksi. Tämä aineenvaihduntatuote on varsinainen reaktiivinen alkyloiva yhdiste ja reagoi DNA:n guaniiniemästen kanssa muodostaen alkyloitunutta ja ristiinsitoutunutta DNA:ta. Tämä johtaa DNA:n pilkkoutumiseen ja syöpäsolujen solukuolemaan eli apoptoosiin. Yhdistettä käytetään syöpien hoidossa lähinnä pitkälle edenneen munasarjasyövän hoitoon. Muita käyttökohteita ovat esilääkitys ennen leukemian kantasoluhoitoja, mihin tarkoitukseen treosulfaania käytetään laajasti Euroopassa, ja sitä on tutkittu myös talassemian hoidossa. Treosulfaanihoito voidaan antaa joko tablettina suun kautta tai ruiskeena verisuoneen.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 30.8.2015 == Haittavaikutukset == Treosulfaani on suhteellisen hyvin siedetty lääkeaine. Muiden alkyloivien yhdisteiden tavoin mahdollisia haittavaikutuksia ovat huonovointisuus ja oksentelu, luuydinsuppressio, keuhkofibroosi ja painon putoaminen. == Valmistus == Treosulfaania voidaan syntetisoida L-viinihaposta pelkistämällä se ensin treitoliksi, joka reagoi metaanisulfonyylikloridin kanssa muodostaen treosulfaania. Katalyyttinä reaktiossa käytetään emästä kuten pyridiiniä. == Lähteet == == Aiheesta muualla == *Human Metabolome Database (HMDB): Treosulfan *Kyoto Encyclopedia of Genes and Genomes (KEGG): Treosulfan Luokka:Solunsalpaajat
Tikkurilan Taitoluisteluklubi

Tikkurilan Taitoluisteluklubi (TTK) on Vantaan Tikkurilan suuralueen Viertolassa toimiva yhdistysmuotoinen urheiluseura. Yhdistys tarjoaa jäsenilleen sekä taitoluistelua että muodostelmaluistelua. Tikkurilan Taitoluisteluklubi on perustettu vuonna 1986. Sen edeltäjä oli Tikkurilan jääveikkojen taitoluistelujaosto. TTK:ssa taitoluistelun harrastaminen on mahdollista niin lapsille kuin aikuisille luistelukoulusta kilpatasolle saakka. Seuralla on noin 450 aktiivista luistelijaa. Seuran kotihalli on Tikkurilan urheilupuiston Tikkurilan Areena. == Muodostelmaluistelu == TTK:ssa on kuusi kilpailevaa muodostelmaluistelujoukkuetta. * Ice Infinity (sm- juniorit) * Ice Fantasy (sm-noviisit) * Ice Melody (minorit) * Ice Galaxy (tulokkaat) * Ice Comedy (aikuiset) * Ice Legacy (masters) == Yksinluistelu == TTK:ssa on yksinluistelun kehitysryhmä sekä kolme kilparyhmää. Lisäksi yksinluistelua on mahdollista harjoitella harrastepuolella. == Harrasteluistelu == Harrasteluistelu on TTK:ssa mahdollista kaikenikäisille. Lapsille ja nuorille on ryhmiä yksinluistelun ja muodostelmaluistelun puolella, aikuisille löytyy tekniikkaryhmiä. == Aiheesta muualla == * Tikkurilan Taitoluisteluklubi (TTK) Luokka:Vantaalaiset urheiluseurat Luokka:Suomalaiset taitoluisteluseurat Luokka:Viertola
Väinö J. Saarialho

Väinö Johannes Saarialho, sukunimi aik. Sikiö (28. marraskuuta 1888 Impilahti – 2. huhtikuuta 1962 Helsinki) oli suomalainen filosofian maisteri ja lyseon lehtori. Saarialhon vanhemmat olivat kansakoulunopettaja Matti Sikiö ja Sofia Olivia Tallberg. Hän pääsi ylioppilaaksi 1907 Sortavalan reaalilyseosta ja valmistui Helsingin yliopistosta filosofian kandidaatiksi 1913 ja maisteriksi 1914. Saarialho toimi oppikoulun opettajana Sortavalassa 1913–1916 ja Helsingin suomalaisessa tyttökoulussa 1918–1919. Hän oli sitten Helsingin suomalaisen normaalilyseon matematiikan, fysiikan ja kemian vt. nuorempana lehtorina 1919–1926 ja vakinaisena lehtorina 1926–1951. Ylioppilasmatrikkeli 1907Norssin historia : Perinteen pitäjät; Vakituinen opettajakunta 1947-1948 == Teoksia == Nimellä Väinö J. Saarialho: * Bestimmung des optischen Brechungsquotienten von Bariumnitratlösungen bei verschiedenen Koncentrationen und Temperaturen ; kirj. Sulo Koskinen ja Väinö J. Saarialho. Mitteilungen aus dem physikalischen Laboratorium der Universität Helsingfors. Acta Societatis scientiarum Fennicae 41,6. Finska Vetenskapssocieteten, Helsingfors 1913 * Laskennon oppikirja. WSOY 1929, 2. uud. painos 1934, 4. painos 1948 * Laskennon oppikirjan toisen painoksen harjoitustehtävien vastaukset ja opastukset. WSOY 1935 ==Lähteet== Luokka:Suomalaiset opettajat Luokka:Vuonna 1888 syntyneet Luokka:Vuonna 1962 kuolleet
Frans Pehrman

Frans Edvard Pehrman (25. kesäkuuta 1896 Moskova – 5. lokakuuta 1974) oli suomalainen kuvanveistäjä.Suomen Kuvataiteilijamatrikkeli : Frans Pehrman Pehrman opiskeli Suomen Taideyhdistyksen piirustuskoulussa 1919–1921 ja Stieglizin koulussa Pietarissa 1912–1914. Hän osallistui Suomen Taiteilijain näyttelyihin vuosina 1930, 1932, 1933 ja 1934. == Julkiset teokset == === Sankarimuistomerkit === * Mäntyharjun kirkon sankarihautausmaa v. 1949 * Humppilan kirkon sankarihautausmaa "Kuoleva sotilas" v. 1951 * Metsämaan kirkon sankarihautausmaa "Vapauden puolesta" v. 1951 * Kangasalan kirkon sankarihautausmaa, sankarimuistomerkin suurennos Rikhard Rautalinin pienoisveistoksesta v. 1947 ==== Valokuvia julkisista teoksista ==== Tiedosto:Kangasala sankarihautausmaa muistomerkki.jpg|Sankarimuistomerkki, Pehrman suurensi kipsimalliksi Richard Rautalinin pienikokoisen patsasehdotuksen, 1947, Kangasala. Tiedosto:Mäntyharju sankarimuistomerkki.JPG|Sankarimuistomerkki, Mäntyharju, 1949. Tiedosto:Humppila sankarimuistomerkki.JPG|Sankarimuistomerkki Kuoleva sotilas, Humppila, 1951. Tiedosto:Metsämaa sankarimuistomerkki.JPG|Metsämaan sankarimuistomerkki Vapauden puolesta, Loimaa, 1951. ==Lähteet== == Aiheesta muualla == * Suomen Kuvataiteilijat –matrikkeli Luokka:Suomalaiset kuvanveistäjät Luokka:Vuonna 1896 syntyneet Luokka:Vuonna 1974 kuolleet
Senbere Teferi

Senbere Teferi (s. 3. toukokuuta 1995) on etiopialainen juoksija, joka kilpailee kestävyysjuoksussa ja keskimatkoilla. Hänen päämatkojaan olivat aiemmin 1 500 ja 5 000 metrin juoksu, nyttemmin 10 000 metriä ja puolimaraton. Teferi saavutti hopeaa 5 000 metriltä vuoden 2015 MM-kilpailuista Pekingistä ajalla 14.44,07. Rio de Janeiron olympialaisissa 2016 hän oli samalla matkalla viides ja Lontoon MM-kilpailuissa 2017 neljäs. Dohan MM-kilpailuissa 2019 hän sijoittui 10 000 metrillä kuudenneksi. Vuonna 2021 järjestetyissä Tokion olympialaisissa hän oli 5 000 metrillä niin ikään kuudes. Vuoden 2013 MM- kilpailuissa Moskovassa hän jäi 1 500 metrillä alkueriin. Maastojuoksun MM- kilpailuista Teferi saavutti 2015 joukkuekultaa ja henkilökohtaista hopeaa. 2017 hän sai joukkuehopeaa ja oli henkilökohtaisessa kilpailussa kymmenes. Teferi saavutti Afrikan-mestaruuskilpailuissa hopeaa 5 000 metrillä Asabassa 2018 ajalla 15.54,48. Hän paransi puolimaratonin Etiopian ennätystä kahdesti vuonna 2019: hän juoksi ajan 1.05.45 Ras Al Khaimahissa helmikuussa ja 1.05.32 Valenciassa marraskuussa. Vuonna 2011 Teferi saavutti hopeaa 1 500 metriltä alle 18-vuotiaiden MM-kilpailuista ja vuotta myöhemmin pronssia samalta matkalta alle 20-vuotiaiden MM-kilpailuista. == Henkilökohtaiset ennätykset == === Ulkoradat === Laji Tulos Paikka Päivä 1 500 metrin juoksu 4.01,86 Doha 15. toukokuuta 2015 3 000 metrin juoksu 8.32,49 Ostrava 8. syyskuuta 2018 5 000 metrin juoksu 14.15,24 Hengelo 8. kesäkuuta 2021 10 000 metrin juoksu 30.40,59 Hengelo 29. kesäkuuta 2016 puolimaraton 1.05.32 Valencia 27. lokakuuta 2019 maraton 2.19.21 Berliini 24. syyskuuta 2023 === Sisäradat === Laji Tulos Paikka Päivä 1 500 metrin juoksu 4.11,37 Praha 25. helmikuuta 2014 3 000 metrin juoksu 8.46,84 Birmingham 21. helmikuuta 2015 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Etiopialaiset keskimatkojen juoksijat Luokka:Vuonna 1995 syntyneet Luokka:Elävät henkilöt
Elijah Manangoi

Elijah Motonei Manangoi (s. 5. tammikuuta 1993 Narok) on kenialainen keskimatkojen juoksija, jonka päämatka on 1 500 metrin juoksu. Manangoi on 182 senttimetriä pitkä ja painaa 64 kilogrammaa.http://g2014results.thecgf.com/athlete/cycling_road/1024138/elijah_motonei_manangoi.html Manangoi saavutti MM-hopeaa 1 500 metriltä vuoden 2015 MM-kilpailuista Pekingistä ajalla 3.34,63. Mitali oli Manangoin hyvän loppukirin ansiota. Hän voitti matkan maailmanmestaruuden Lontoossa 2017 ajalla 3.33,61. Rio de Janeiron olympialaisissa 2016 hän ei startannut 1 500 metrin välieräjuoksuun. Hän voitti Gold Coastin Kansainyhteisön kisoissa 2018 kultaa 1 500 metrillä ajalla 3.34,78. Manangoi kilpaili myös vuoden 2014 Kansainyhteisön kisoissa Glasgow'ssa ollen kahdestoista. Manangoi sai marraskuussa 2020 kahden vuoden kilpailukiellon aikavälille 22.12.2019–21.12.2021 kun häneltä jäi väliin kolme dopingtestiä vuonna 2019. == Henkilökohtaiset ennätykset == Laji Tulos Paikka Päivä 800 metrin juoksu 1.44,8h Nairobi 18. toukokuuta 2017 1 500 metrin juoksu 3.28,80 Monaco 21. heinäkuuta 2017 == Lähteet == Luokka:Kenialaiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kenialaiset Luokka:Vuonna 1993 syntyneet Luokka:Elävät henkilöt
Minna Lindberg

Minna Kaarina Lindberg (s. 11. tammikuuta 1983 Sipoo, Suomi) on suomenruotsalainen poliitikko ja kirjailija. == Teokset == * Diagnos F32.1 == Lähteet == Luokka:Suomenruotsalaiset kirjailijat Luokka:Svensk Ungdomin puheenjohtajat Luokka:Vuonna 1983 syntyneet Luokka:Elävät henkilöt
Josefiina Huttunen

Josefiina Huttunen (1865–1957) oli suomalainen muotiliikkeen pitäjä ja maallikkosaarnaaja. ”Sisar” Huttunen johti yhdessä asianajaja ja toimittaja Jean Boldtin kanssa Nikolainkirkon valtausta kesäkuussa 1917. Liperistä kotoisin ollut Huttunen omisti 1900-luvun alussa muotiliikkeen Helsingin Korkeavuodenkadulla. Hän oli aiemmin ollut Pelastusarmeijan upseerina mutta erkaantui sitten tästä liikkeestä ja toimi itsenäisenä maallikkosaarnaajana. Nikolainkirkon valtaus tapahtui 17. kesäkuuta 1917, kun Boldtin ja Huttusen johtama usean sadan henkilön joukko otti kirkon haltuunsa jumalanpalveluksen jälkeen. Valtaus jatkui seuraavan päivän aamuyöhön saakka, kunnes miliisi onnistui pidättämään Boldtin ja tyhjentämään kirkon. Jo ennen kirkon valtausta Boldtin ja Huttusen kannattajat olivat pitäneet useampana päivänä kokouksiaan Senaatintorilla ja Nikolainkirkon portailla. Huttunen oli Boldtin ohella toinen päähenkilöistä kirjailija Juha Siltasen vuonna 2014 Nikolainkirkon valtauksesta kirjoittamassa näytelmässä Vallankumous eli Sisar Huttusen ihmeellinen elämä.Vallankumous eli Sisar Huttusen ihmeellinen elämä - "Viihdytyskerroin on tapissa", Demari 15.10.2014Jouni Tossavaisen Kuva ja sana blogi 26.1.2015 : "Savolainen vallankumous" | Uljas 1/2015 ==Lähteet== Luokka:Suomalaiset uskonnolliset vaikuttajat Luokka:Vuonna 1865 syntyneet Luokka:Vuonna 1957 kuolleet
Machel Cedenio

Machel Cedenio (s. 6. syyskuuta 1995) on trinidadtobagolainen pikajuoksija, joka kilpailee pääosin 400 metrin juoksussa. Cedenio selviytyi 400 metrillä finaaliin vuoden 2015 MM-kilpailuissa Pekingissä sijoittuen seitsemänneksi. Samoista kisoista hän saavutti Trinidad ja Tobagon ankkurina hopeaa 4 × 400 metrin viestistä. Vuoden 2016 sisäratojen MM-kilpailuissa Portlandissa Cedenio oli mukana voittamassa pitkän viestin pronssia juosten alkuerissä. Rio de Janeiron olympialaisissa 2016 hän sijoittui 400 metrillä neljänneksi maansa ennätysajalla 44,01. Lontoon MM-kilpailuissa 2017 hän juoksi kolmannen osuuden Trinidad ja Tobagon voittaessa 4 × 400 metrin viestin maailmanmestaruuden. 400 metrillä hän karsiutui välierissä. Hän voitti IAAF World Relays -kilpailuissa 2019 kultaa 4 × 400 metrin viestissä. Dohan MM-kilpailuissa hän oli 400 metrillä seitsemäs. Vuodelle 2021 siirretyissä Tokion olympialaisissa hän karsiutui 400 metrin välierissä. Pan-Amerikan kisoista 2015 Torontosta Cedenio saavutti kultaa pitkästä viestistä ja hopeaa 400 metriltä.http://results.toronto2015.org/IRS/en/athletics/athlete- profile-n10148987-cedenio-machel.htm Limassa 2019 hän sai pronssia 4 × 400 metrin viestistä. Kansainyhteisön kisoissa hän on voittanut kultaa 4 × 400 metrin viestissä Birminghamissa 2022. Hänellä on myös yksi viestikulta Keski- Amerikan ja Karibian -mestaruuskilpailuista. Vuonna 2014 Cedenio voitti alle 20-vuotiaiden maailmanmestaruuden ajalla 45,13. Hän sai saman ikäluokan MM- kilpailuissa 2012 pronssia 4 × 400 metrin viestissä. Hänellä on myös kaksi Timanttiliigan osakilpailuvoittoa.http://www.all-athletics.com/node/444506 == Ennätykset == Laji Tulos Paikka Päivä 400 metrin juoksu 44,01 Rio de Janeiro 14. elokuuta 2016 == Lähteet == Luokka:Trinidadtobagolaiset pikajuoksijat Luokka:Vuonna 1995 syntyneet Luokka:Elävät henkilöt
Canon EOS-1D X

Canon EOS-1D X on japanilaisyhtiö Canonin valmistama täysikokoisen kennon digitaalinen järjestelmäkamera. Kamera julkaistiin vuonna 2011 ja myyntiin se tuli alkuvuodesta 2012 Canon EOS-1Ds Mark III:n seuraajaksi. Kamera on yhteensopiva EF-objektiivien kanssa. Täysin sääsuojatussa rungossa on 18,1 megapikselin täyden koon kenno sekä 61 tarkennuspistettä. Kaksi DIGIC 5+ -prosessoria antavat kuvataajuudeksi nopeassa jatkuvassa kuvauksessa 12, lyhytaikaisesti jopa 14 kuvaa sekunnissa. Kuva-alueen kirkkauden ja värien mittaus tapahtuu 100 000 pikselin kennon avulla. Full HD (1080p) -videokuvaus on mahdollista. Kamerassa on kaksi CompactFlash-korttipaikkaa ja 3,2 tuuman nestekidenäyttö sekä Ethernet-portti. Suljinmekanismin on arvioitu kestävän ainakin 400 000 laukaisua. Uuden kameran rungon hinta Suomessa oli elokuussa 2015 noin 5 800 euroa. == Lähteet == == Aiheesta muualla == EOS-1D X
Lepäslampi

Lepäslampi on Keski-Suomessa Jyväskylässä Oravasaaren kylän lähellä sijaitseva järvi. == Maantietoa == Järven pinta-ala on 22 hehtaaria, se on 1,0 kilometriä pitkä ja 450 metriä leveä. Se sijaitsee Päijänteen Turanlahden ja Leppäveden Kotaselän välillä Oravasaaren ja Kanavuoren alueen rajalla. Järvien välinen kannas on täällä vain 1,5 kilometriä leveä. Järven ympäristö on pääosin asumatonta metsämaata, mutta valtatie 4 ohittaa järven itäpään näköetäisyydeltä. Muutaman sadan metrin päässä Leppäveden rantaa seuraava seututie 644 sulkee rantaan suurimman osan Laajarannan asuinalueen taloista. Järven rannoilla on kolme pientä mäkeä, joista Iso- ja Pieni Tontunvuori on nimettyjä mäkiä. Järven ainoa erityispiire on länsipään kapeasuinen lahti. Järvi on luodattu ja siitä on julkaistu syvyyskartat. Järven tilavuus on 1,21 miljoonaa kuutiometriä eli 0,00121 kuutiokilometriä. Sen keskisyvyys on 5,4 metriä ja suurin syvyys on 13 metriä. Järven syvänne sijaitsee sen keskilinjalla ja syvänteen keskellä sijaitsee sen syvin kohta. Siinä ei ole kartan mukaan saaria. Järven rantaviivan pituus on 2,8 kilometriä ja sen rannat ovat metsämaata. Rannoille on rakennettu neljä vapaa-ajan asuntoja. Niille pääsee seututieltä haarautuvilta teiltä. == Luontoarvoja == Järveen on istutettu planktonsiikaa. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 83,6 metriä mpy. Järveen on johdettu yksi metsäoja ja sen laskuoja lähtee lahdenpohjukan kohdalta Tontunvuorien välistä ja se laskee Päijänteen Ristiselällä Turanlahteen. == Historiaa == Aikoinaan Päijänteen ja Keiteleen välistä kanavareittiä suunniteltiin rakennettavaksi Lepäslammen kautta. Vuoden 1963 peruskartassa oli järven etelärannassa pieni maatila ja sen peltotilkut. Tila oli metsittänyt peltomaat vuoden 1983 karttan julkaisemiseen mennessä ja samalla sen pohjoisrantaan oli rakennettu mökki. == Lähteet == Luokka:Jyväskylän järvet Luokka:Ristiselän–Murtoselän alue
Turanlahti

Turanlahti on Päijänteen itään kohdistuva lahti Jyväskylässä Oravasaaren ja Kanavuoren alueen rajalla. Lahdessa on sen pienestä koosta huolimatta saaria. Lahteen laskee idästä Lepäslampi. == Lähteet == Luokka:Päijänteen lahdet Luokka:Jyväskylän lahdet
Punaisten muistomerkki (Halikon Märynummi)

Punaisten muistomerkki Halikon Märynummella Salossa Halikon sairaalan hautausmaalla entisen Halikon sairaalan alueella seututien 224 varressa on pystytetty 3. marraskuuta 1940. Muistomerkki on paikalla, jossa teloitettiin ja haudattiin sisällissodan aikana 13. toukokuuta 1918 joukko pääosin Somerolta kotoisin olleita vangittuja punaisia. Vangitut oli kuljetettu edellisenä päivänä Somerolta Kuusjoen Kurkelan nuorisoseurantalolle, sieltä seuraavana päivänä Vaskion kautta Halikkoon ja edelleen ryhmissä teloituspaikalle. Arvio teloitettujen määrästä vaihtelee eri lähteissä 50:n ja 100:n välillä. Muistomerkin on valmistanut A. Toivolan kivihiomo Vehmaan punaisesta graniitista. Paikalla oli ensin puinen risti, myöhemmin metalliristi. Vehmaan punaisesta graniitista veistetty muistomerkki pystytettiin paikalle talvisodan jälkeen ja paljastettiin 3. marraskuuta 1940. Muistomerkin etupuolen kuva-aiheena ovat päivänsäteet. Tekstinä on vuosiluku 1918 ja sanat ”Uhri kallein aatteelle.” Paikalliset työväenjärjestöt ovat järjestäneet muistomerkin luona toisen maailmansodan jälkeen joka vuosi nyttemmin helatorstaiksi vakiintuneen kansalaissodan uhrien muistotilaisuuden. == Katso myös == * Luettelo punaisten muistomerkeistä Suomessa ==Lähteet== ==Aiheesta muualla== * Luokka:Punaisten muistomerkit Luokka:Salon patsaat ja veistokset Luokka:Halikko
DS Automobiles

DS Automobiles on Stellantis-konserniin kuuluva ylellisten automallien merkki, joka syntyi, kun se vuonna 2014 irrotettiin Citroënista omaksi brändikseen. Suomessa DS-malleja myy syksyllä 2018 avattu DS Store Helsinki. Ensimmäinen DS-nimellä markkinoitu malli on DS 5. Kyseessä on kasvojenkohotuksen läpikäynyt aiemmin Citroën DS5 -nimisenä valmistettu auto. Merkin nimi on kunnianosoitus vuosina 1955–1975 valmistetulle Citroën DS:lle. == Mallisto == === Nykyiset mallit === * DS 3 * DS 3 Cabrio * DS 3 Crossback * DS 4S * DS 5LS * DS 6 * DS 7 Crossback === Entiset mallit === * DS 4 * DS 4 Crossback * DS 5 Tiedosto:2016-03-01 Geneva Motor Show 1079.JPG|DS 3 Tiedosto:Citroën DS4 (MSP16).jpg|DS 4 Tiedosto:Osaka Motor Show 2015 (163) - DS 4 CROSSBACK.JPG|DS 4 Crossback Tiedosto:DS 4S 01 China 2016-04-18.jpg|DS 4S Tiedosto:Citroën DS5 (MSP15).JPG|DS 5 Tiedosto:DS 5LS 01 China 2015-04-08.jpg|DS 5LS Tiedosto:DS 6 01 China 2015-04-08.jpg|DS 6 Tiedosto:2018 DS 7 Crossback PERFORMANCE Line PureTech 1.6 Front.jpg|DS 7 Crossback == Lähteet == == Aiheesta muualla == * DSAutomobiles.fi *
Cédric Bakambu

Cédric Bakambu (s. 11. huhtikuuta 1991 Vitry-sur-Seine, Ranska) on ranskalaissyntyinen kinshasankongolainen jalkapalloilija. Hän edustaa espanjalaista Real Betisia ja on pelipaikaltaan hyökkääjä. == Seurajoukkueura == Bakambu teki ensiesiintymisensä kastavattajaseuransa Sochauxin edustusjoukkueessa 7. elokuuta 2010 kauden avausottelussa Arles-Avignonia vastaan. Seuraavassa kuussa hän allekirjoitti seuran kanssa ensimmäisen ammattilaissopimuksensa, joka oli pituudeltaan kolmivuotinen. 19\. elokuuta 2015 Bakambu siirtyi espanjalaisseura Villarrealiin viisivuotisella sopimuksella.El Villarreal CF ficha a Cédric Bakambu Villarreal CF. Viitattu 30.8.2015. == Lähteet == == Aiheesta muualla == * Cédric Bakambun tilastot Soccerway-sivustolla Luokka:Kinshasankongolaiset jalkapalloilijat Luokka:Vuonna 1991 syntyneet Luokka:Elävät henkilöt
Ivan Lučić

Ivan Lučić (s. 23. maaliskuuta 1995 Wien, Itävalta) on itävaltalainen jalkapallomaalivahti. Hän edustaa kotimaassaan Austria Wieniä.Ivan Lučić Soccerway-sivustolla Lučić teki ensiesiintymisensä Itävallan Bundesliigassa 11. toukokuuta 2014, kun hänen edustamansa SV Ried hävisi Rapid Wienille kotonaan 2–5. Liigaottelu jäi hänen ainoakseen seurassa. Kesällä 2014 Lučić siirtyi saksalaiseen Bayern Müncheniin. Kausina 2016–2018 hän kuului englantilaisen Bristol Cityn joukkueeseen. == Lähteet == Luokka:Itävaltalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Punarintasieppo

Punarintasieppo (Petroica multicolor) on pensassieppojen heimoon kuuluva varpuslintu. ==Levinneisyys== Punarintasieppoa tavataan vain Norfolkinsaarella. Lajin on raportoitu olevan vähenevään päin, ja se on luokiteltu erittäin uhanalaiseksi. ==Lähteet== Luokka:Pensassiepot Luokka:Uhanalaiset linnut
Apina (yhtye)

Apina oli oululainen metallia ja räppiä sekoittanut yhtye. == Historia == Apina perustettiin Oulussa 2010. Syksyllä 2014 yhtye sai levytyssopimuksen Sakara Recordsilta, kun yhtye oli jo aloittanut työstämään debyyttialbumiaan Infektiko. Albumilta julkaistiin 4. joulukuuta 2014 musiikkivideo kappaleelle ”Kohu”. Myös kappaleelle ”Oi, isänmaa!” julkaistiin musiikkivideo 26. helmikuuta 2015. Esikoisalbumi Infektiko julkaistiin 20. maaliskuuta 2015. Yhtyeen toinen studioalbumi Iiris julkaistiin 27. tammikuuta 2017. Saman vuoden syksyllä yhtye jo kuitenkin ilmoitti jäävänsä määrittelemättömän mittaiselle tauolle. == Musiikki == Yhtyeen sanoitukset kiinnittyvät voimakkaasti Suomen yhteiskuntaan. Nimi Apina ottaa kantaa ihmisen taantumiseen evoluution polulla. Voimakkaan poliittisuuden sijaan yhtye pyrkii nostamaan esiin epäkohtia ja kuvaamaan hämärään jääviä, synkkiäkin näkökulmia. == Jäsenet == * Tuomas Alfthan – kitara (2010–2017) * Leo Heikkilä – rummut (2010–2017) * Aake Lämsä – basso (2010–2017) * Henri Pesonen – laulu (2010–2017) == Diskografia == === Albumit === * * === Singlet === * * * * * === Musiikkivideot === * ”Kohu” (2014) * ”Oi, isänmaa!” (2015) * ”Haluan tietää lisää sinusta” (2015) * ”Sokee” (2016) == Kiertueet == * Sä oot niin nätti alasti 2015 (20. maaliskuuta 2015 – 29. elokuuta 2015) * Näin se mennee (29. huhtikuuta - 7. toukokuuta 2016) == Lähteet == Luokka:Rap metal -yhtyeet Luokka:Suomalaiset hip hop -yhtyeet Luokka:Suomalaiset metalliyhtyeet
Punaotsasieppo

Punaotsasieppo (Petroica goodenovii) on pensassieppojen heimoon kuuluva varpuslintu. ==Levinneisyys== Punaotsasieppoa tavataan suuressa osassa Australiaa. Lajin on raportoitu olevan melko yleinen, ja sen kanta on vakaa. Se on luokiteltu elinvoimaiseksi. ==Lähteet== Luokka:Pensassiepot
Peukaloissieppo

Peukaloissieppo (Petroica macrocephala) on pensassieppojen heimoon kuuluva varpuslintu. ==Levinneisyys== Peukaloissieppoa tavataan Uudessa-Seelannissa. Lajin on kuvattu olevan paikallisesti yleinen, ja se on luokiteltu elinvoimaiseksi. ==Lähteet== Luokka:Pensassiepot
Halikon sairaalan hautausmaa

thumb|Halikon sairaalan hautausmaa. Halikon sairaalan hautausmaa on hautausmaa Halikon Märynummella Salossa entisen Halikon sairaalan yhteydessä. Hautausmaa sijaitsee sairaalan läheisyydessä Vaskiontien (seututie 224) varressa. Sinne on haudattu sekä sairaalan potilaita että henkilökuntaa. Halikon sairaala sai omistukseensa vuoden 1918 punavankien teloituspaikan sairaalan läheisyydessä. Hautausmaan perustamisesta silloista Halikon piirimielisairaalaa varten tehtiin anomus vuonna 1931, ja hautausmaa vihittiin käyttöön 19. kesäkuuta 1932. Perustamispäätöksen yhteydessä annettiin lupa säilyttää vuoden 1918 haudat paikoillaan ja pystyttää niille sairaalan johtokunnan hyväksymä muistokivi. Hautausmaan suunnitteluun osallistui sairaalan päärakennuksen suunnitellut arkkitehti Axel Mörne. Hautausmaata ympäröi valkoinen lauta-aita ja sen edustalla aidan ulkopuolella seisoo noin kuuden metrin korkuinen metallinen risti. Aiemmin sen ja hautausmaan välissä oli kappelirakennus vuodelta 1962. Se purettiin vesivahingon takia vuonna 1992. Hautausmaan hautakivistä pääosa on yhteishautakiviä. Yksittäisiä hautakiviä on muutama, ilmeisesti sairaalan työntekijöille. Kivien perusteella ensimmäinen vainaja on haudattu hautausmaalle vuonna 1933, viimeinen vuonna 1967. Hautausmaan perällä on vuonna 1918 paikalla teloitettujen punaisten haudalle vuonna 1941 pystytetty Punaisten muistomerkki. Muistomerkki on hiukan muuta hautausmaata korkeammalla reunakivien rajaamana, ja sen ympärille on istutettu punaisia kukkia. Punaisten muistomerkki hautausmaalle paljastettiin 3. marraskuuta 1940. Sen pystyttäjiksi mainitaan kiven vasemmalla sivulla "Salon ja ympäristön työväenjärjestöt". ==Lähteet== Luokka:Suomen hautausmaat Luokka:Salon rakennukset ja rakennelmat Luokka:Halikko
Uudenseelanninsieppo

Uudenseelanninsieppo (Petroica australis) on pensassieppojen heimoon kuuluva varpuslintu. ==Levinneisyys== Uudenseelanninsieppoa tavataan Uudessa- Seelannissa. Lajin kanta on laskussa, mutta sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Pensassiepot
Tommy Björkskog

Tommy Björkskog (s. 1973) on kristillisdemokraattinen poliitikko. Hän on toiminut Kristillisdemokraattien 1. varapuheenjohtajana. Hän on toiminut Naantalin kaupunginvaltuutettuna vuodesta 2013 lähtien. Hän on ollut KD Nuorten puheenjohtaja vuosina 2002–2003. ==Lähteet== Luokka:KD Nuorten puheenjohtajat Luokka:Naantalin kaupunginvaltuutetut Luokka:Vuonna 1973 syntyneet Luokka:Elävät henkilöt Luokka:Suomen evankelis-luterilaisen kirkon kirkolliskokousedustajat
Chathaminsieppo

Chathaminsieppo (Petroica traversi) on pensassieppojen heimoon kuuluva varpuslintu. == Koko ja ulkonäkö == Chathaminsieppo on pieni, täysin mustan höyhenpeitteen omaava, laululintu. Sieppo kasvaa noin kymmenen senttimetrin kokoiseksi, niillä on lyhyt, musta nokka ja pitkät, ohuet, tummanharmaat jalat. Uros ja naaras ovat samannäköisiä, joskin naaraslinnut ovat usein pienempikokoisia. | ==Levinneisyys== Chathaminsieppoa tavataan kotoperäisenä Chathamsaarilla. Laji väheni nopeasti 1800-luvun lopulla ja vuonna 1980 lajin populaatio oli vain viisi yksilöä: kolme koirasta ja kaksi naarasta. Se on kuitenkin runsastunut tästä ja vuonna 2021 sen kannaksi arvioitiin noin 370 aikuista yksilöä. Laji on kuitenkin edelleen luokiteltu erittäin uhanalaiseksi. Chathaminsieppo on käynyt läpi vakavan pullonkaulailmiön, sillä kaikki elossa olevat siepot ovat yksittäisen naaraan jälkeläisiä. ==Lähteet== Luokka:Pensassiepot Luokka:Uhanalaiset linnut
Willye White

Willye Brown White (31. joulukuuta 1939 Money – 6. helmikuuta 2007 Chicago) oli yhdysvaltalainen pituushyppääjä ja pikajuoksija. Hän osallistui viisiin olympialaisiin vuosien 1956 ja 1972 välillä. Hän voitti kaksi olympiahopeaa. Hän oli myös ensimmäinen yhdysvaltalainen yleisurheilija, joka osallistui viisiin olympialaisiin. White syntyi pieneen Moneyn kylään Mississippin osavaltiossa. Hänen isovanhempansa kasvattivat hänet, sillä hänen isänsä ei tunnustanut Whiteä omaksi lapsekseen. Hän aloitti työskentelyn puuvillaplantaasilla kymmenvuotiaana. Samalla hän aloitti urheilu-uransa pikajuoksijana, mutta siirtyi pituushyppyyn myöhemmin. Hän osallistui ensimmäisiin olympialaisiinsa Melbournessa 1956, jossa voitti pituushypyssä hopeaa. Hän oli näin ensimmäinen yhdysvaltalainen nainen, joka voitti olympiamitalin pituushypyssä. Hän osallistui tämän jälkeen jokaisiin olympialaisiin Münchenin olympialaisiin 1972 asti. Hän joutui jättämään Montrealin olympiakisat 1976 väliin loukkaantumisen vuoksi. Hän voitti toisen olympiahopeansa Tokiossa 1964 4 × 100 metrin viestissä. Urheilu-uransa jälkeen White toimi valmentajana sekä joukkueenjohtajana. Hän kuoli haimasyöpään 6. helmikuuta 2007. Whiten ennätys pituushypyssä on 6,55 metriä ja 100 metrin juoksussa 11,5. ==White olympialaisissa== Olympialaiset Laji Sijoitus Tulos Melbourne 1956 Pituushyppy 2. 6,09 Rooma 1960 Pituushyppy 16. 5,77 Tokio 1964 Pituushyppy 12. 6,07 Tokio 1964 4 × 100 m 2. Meksiko 1968 Pituushyppy 11. 6,08 München 1972 Pituushyppy 11. 6,27 ==Lähteet== Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1939 syntyneet Luokka:Vuonna 2007 kuolleet
Mirto (likööri)

Mirto on perinteinen sardinialainen likööri, joka valmistetaan myrtin marjoista. Myrtti kasvaa Sardiniassa villinä, ja likööriä tehdään paljon myös kotioloissa. Se nautitaan usein aterian päätteeksi. == Lähteet== Luokka:Liköörit Luokka:Sardinialainen keittiö Luokka:Italialaiset juomat
Denizli Basket

Sinpaş Denizli Basket on turkkilainen koripallojoukkue, jonka kotipaikka on Turkissa Denizli. Kaudella 2014–2015 joukkue voitti Turkin kakkosliigan runkosarjan mutta karsiutui kuitenkin pudotuspeleissä eikä siten noussut maan pääsarjaan. Luokka:Turkkilaiset koripalloseurat Luokka:Vuonna 2006 perustetut urheiluseurat
Pantin kivikautinen asuinpaikka

Pantin kivikautinen asuinpaikka sijaitsee Karvian Kirkonkylässä, noin 2,3 km Karvian kirkosta luoteeseen. Kulttuuriympäristön palveluikkuna. Museovirasto.. Pantin kivikautinen asuinpaikka on ajoitettu varhaismesoliittiselle aikakaudelle sijaintikorkeutensa perusteella. Asuinpaikka lienee sijainnut Ancylusjärven saaressa, joka nykyisin tunnetaan Pohjankankaana.Antti Bilund: Karvian kunnan arkeologinen inventointi 1999. Satakunnan Museo, 1999. Myöhemmin maan noustessa saari kuroutui kiinni mantereeseen. Asuinpaikka on todennäköisesti ollut käytössä noin 7500-7700 eaa. Timo Jussila: Pioneerit Keski-Suomessa ja Savossa. Rannansiirtymisajoitusmenetelmien perusteita ja vertailua. Muinaistutkija 2/2000. Asuinpaikka löytyi arkeologisen inventoinnin yhteydessä vuonna 1999. Asuinpaikan laajuus ei ole selvillä. Se saattaa olla löytyneen asumuspainanteen välitöntä ympäristöä huomattavasti laajempi. Pantin kivikautiselle asuinpaikalle ei ole opasteita eikä sijaintipaikalla ole opastetaulua. == Lähteet == == Aiheesta muualla == Luokka:Karvia Luokka:Kivikausi Suomessa Luokka:Suomen muinaisjäännökset Luokka:Satakunnan historia
A Sharp (Axiom)

A♯ (A Sharp) on funktionaalinen olio-ohjelmointikieli, jota jaetaan itsenäisenä komponenttina Axiomin tietokonealgebrajärjestelmän toiseen versioon. A#:n tyypit ja funktiot ovat niin sanottuja ensimmäisen luokan kansalaisia, joten niitä voi yhdistellä vapaasti ulkopuolisissa kirjastoissa määriteltyjen rakenteiden ja muiden matemaattisten abstraktioiden kanssa. A Sharpin suunnittelussa on lähdetty liikkeelle hyvästä siirettävyydestä eri alustojen välillä ja tehokkuudesta, jota saavutetaan kääntämällä konekielelle. A#:n sijaan nykyään kehitetään Aldor-ohjelmointikieltä. A#:lle on kehitetty sekä kääntäjä että tavutulkki. Kääntäjällä voidaan tuottaa seuraavia tiedostoja: * suoritettavia ohjelmia * object-kirjastoja kyseisen käyttöjärjestelmän mukaan * siirrettäviä tavukoodi kirjastoja * C:tä * Lispiä == Lähteet == * Luokka:Funktionaaliset ohjelmointikielet
Panhard PL 17

Panhard PL 17 on vuosina 1959–1965 valmistettu etuvetoinen alemman keskiluokan automalli. Panhardin sisätilat ja ulkomitat ovat melko isot, mutta moottori on hyvin pieni alle 0,9 litran moottori. Suomessa malli oli melko harvinainen.Tekniikan Maailma 13/1962, s. 56-57 Panhard PL 17:n moottori on ilmajäähdytteinen nelitahtinen kaksisylinterinen 848 cm³ bokserimoottori, jonka teho on 31 kW (42 hv, DIN, liioitteleva SAE-bruttoteho 50 hv). Vaihteita on neljä, jotka kaikki ovat synkronoituja. Vaihdevipu on ohjaustangossa. 300px|right|thumb|Panhard PL 17 Panhard PL 17 kiihtyy 0-100 km/h 37 sekunnissa. Huippunopeus on 130 km/h. PL 17:n mallinimen PL tulee Panhard- Levassorin alkukirjaimista ja numero 17 yhteenlaskusta 5 (verohevosvoimaa) + 6 (6 litraa bensiiniä / 100 km) + 6 (istumapaikkoja) = 17.Tekniikan Maailma 9/1959, sivu 37 Panhard PL 17 maksoi vuonna 1962 Suomessa 955 000 markkaa. == Mitat == Pituus 458 cm Leveys 155 cm Korkeus 155 cm Akseliväli 257 cm Raideleveys (edessä /takana) 130 cm / 130 cm Omapaino 850 kg == Lähteet == == Aiheesta muualla == Luokka:Panhard Luokka:1950-luvun autot Luokka:1960-luvun autot
4 × 1 500 metrin viestijuoksu

4 × 1 500 metrin viestijuoksu on yleisurheilun viestikilpailu, jossa neljän juoksijan muodostaman joukkueen kukin jäsen juoksee kerrallaan kolme ja ¾ kierrosta eli 1 500 metriä. Matkaa ei juosta MM-kilpailuissa tai olympialaisissa, mutta IAAF pitää kirjaa maailmanennätyksistä. Miesten ennätys on 14.22,22, ja sen juoksi Kenian joukkue (Collins Cheboi, Silas Kiplagat, James Kiplagat Magut, Asbel Kiprop) Nassaussa 25. toukokuuta 2014. Naisten ennätyksen 16.27,02 juoksi yhdysvaltalaisen Bowerman Track Clubin joukkue (Colleen Quigley, Elise Cranny, Karissa Schweizer, Shelby Houlihan) Portlandissa 31. heinäkuuta 2020. == Lähteet == Luokka:Viestijuoksu
M. K. Stewen

Martin Kasimir Stewen (18. helmikuuta 1896 Sääminki – 26. syyskuuta 1971 Helsinki) oli suomalainen eversti, joka toimi Suomen sotilasasiamiehenä Tukholmassa jatkosodan aikana. Stewenin vanhemmat olivat Kasimir Steven (1858–1928) ja Anna Sofia Borgman (s. 1867).Geni.com : Martin Kasimir Stewen Stewen tuli puolustusvoimien palvelukseen 1918. Hänet ylennettiin kapteeniksi 1923.Virkaikäluettelo upseereista vakinaisessa sotapalveluksessa 1.11.1925 Talvisodassa Stewen toimi Tolvajärven-Ilomantsin rintamalla, ryhmä Talvelan esikuntapäällikkönä. Tolvajärvellä ryhmä Talvela saavutti valtavan torjuntavoiton, joka valoi uskoa siihen että Suomi ehkä voikin selviytyä ylivoimaiselta näyttäneestä vihollisesta. Syyskuussa 1940 everstiluutnantti Stewen oli asiantuntijana mukana neuvottelemassa Suomen ja Saksan kauttakulkusopimusta. Jatkosodan aikana hän toimi sotilasasiamiehenä Tukholmassa. Toukokuussa 1944 Stewen sai Tukholmassa tietoja Japanin sotilasasiamieheltä, kenraali Onoderalta neuvostojoukkojen keskittämisestä Karjalankannakselle. Hän ilmoitti asiasta päämajaan mutta päämajassa eversti Aladár Paasonen, kenraali Erik Heinrichs ja päämajoitusmestari A. F. Airo päättivät, että Stewenin raporttia ei esiteltäisi marsalkka Mannerheimille, ja kun Stewen 29. toukokuuta 1944 saapui itse päämajaan, Paasonen kielsi häntä mainitsemasta asiasta Mannerheimille. Kuka oli syyllinen kesän 1944 katastrofiin? Martti Turtola. Seura 2.1.2013. Stewen erosi puolustusvoimien palveluksesta 1945. Hän kirjoitti 1950- ja 1960-luvuilla artikkeleita muun muassa Suomen Merenkulku -lehteen, Suomen Sotilas. Suomen Mies -lehteen, Uuteen Kuvalehteen sekä Apu-lehteen. Luettelo Stewenin kirjoittamista artikkeleista. Finna. Stewen oli naimisissa sokeainkoulun johtaja Anita Armia Matilda Janssonin (1902–1984) kanssa. Heidän poikansa oli kenraaliluutnantti Rolf Wilhelm Stewen (1927–2012).Rolf Stewenin tiedot. Kuka kukin on 1978. (Projekt Runeberg). == Julkaisuja == Nimellä M. K. Stewen: * Jalkaväkipataljoonan konekiväärikomppanian organisaatio ja taktillinen käyttö. Tiede ja ase 1/1933 Viite julkaisuun == Lähteet == == Aiheesta muualla == * Jalkaväkipataljoonan konekiväärikomppanian organisaatio ja taktillinen käyttö, majuri M. K. Stewenin kirjoittama artikkeli Tiede ja ase 1/1933 Luokka:Suomalaiset everstit Luokka:Vuonna 1896 syntyneet Luokka:Vuonna 1971 kuolleet
Niurka Montalvo

Niurka Montalvo Amaro (s. 4. kesäkuuta 1968 Playa, Havanna) on kuubalaissyntyinen yleisurheilija, joka on ollut Espanjan kansalainen 4. toukokuuta 1999 lähtien. Hän on pituushypyn maailmanmestari. Hän on pituudeltaan 172 cm ja hän edusti Espanjassa CA Valencia Terra i Mar -seuraa. Montalvo saavutti Kuuban edustajana hopeaa pituushypyssä Göteborgin MM- kilpailuissa 1995 tuloksella 686. Kolmiloikassa hän sijoittui Stuttgartin MM- kilpailuissa 1993 neljänneksi tuloksella 14,22 ja karsiutui loppukilpailusta Göteborgissa 1995. Olympialaisissa hän karsiutui pituushypyn loppukilpailusta Atlantassa 1996. Sisäratojen MM-kilpailuissa hän oli Sevillassa 1991 pituushypyssä viides ja Barcelonassa 1995 kolmiloikassa kuudes. Pan-Amerikan kisoissa hän saavutti kultaa pituushypyssä ja hopeaa kolmiloikassa Mar del Platassa 1995. Montalvo voitti Espanjan edustajana pituushypyn maailmanmestaruuden Sevillassa 1999 ennätystuloksellaan 706. Hän saavutti 2001 pronssia sekä sisäratojen MM-kilpailuissa Lissabonissa että ulkoratojen MM- kilpailuissa Edmontonissa, molemmissa tuloksella 688. Ateenan olympialaisissa 2004 hän karsiutui pituushypyn loppukilpailusta. Hän oli pituushypyssä seitsemäs Göteborgin EM-kilpailuissa 2006. Hän sijoittui pituushypyssä kolmanneksi GP-finaalissa 2000. == Henkilökohtaiset ennätykset == === Ulkoradat === Matka Aika Paikka Päivä 100 m aitajuoksu 13,57 16. helmikuuta 1990 Pituushyppy 706 Sevilla 23. elokuuta 1999 Kolmiloikka 14,60 Havanna 24. kesäkuuta 1994 === Sisäradat === Matka Aika Paikka Päivä Pituushyppy 688 Lissabon 10. maaliskuuta 2001 Kolmiloikka 14,04 Barcelona 11. maaliskuuta 1995 == Lähteet == Luokka:Kuubalaiset pituushyppääjät Luokka:Kuubalaiset kolmiloikkaajat Luokka:Espanjalaiset pituushyppääjät Luokka:Vuonna 1968 syntyneet Luokka:Elävät henkilöt
Kyle Clemons

Kyle Clemons (s. 27. joulukuuta 1990) on yhdysvaltalainen pikajuoksija. Hänen päämatkansa on 400 metriä. Sisäratojen MM-kilpailuissa 2014 Clemons oli 400 metrillä kolmas ajalla 45,74. Samoissa kilpailuissa hän oli myös kultaa voittaneessa 4 × 400 metrin viestijoukkueessa. Hän juoksi IAAF World Relays -kilpailuissa 2015 pitkän viestin alkuerissä. Loppukilpailussa Yhdysvallat voitti toisella kokoonpanolla kultaa. Pan-Amerikan kisoissa 2015 hän saavutti pronssia sekä 400 metrillä että 4 × 400 metrin viestissä. Pekingin MM- kilpailuissa 2015 Clemons juoksi kultaa voittaneessa 4 × 400 metrin viestijoukkueessa alkueräjuoksussa, muttei loppukilpailussa. Hän juoksi avausosuuden Yhdysvaltojen voittaessa viestikultaa Portlandin MM- hallikilpailuissa 2016. 400 metrillä hän karsiutui välierissä. Rio de Janeiron olympialaisissa 2016 hän juoksi 4 × 400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. Hän voitti kultaa World Relays -kilpailujen 4 × 400 metrin viestissä 2017. Hänen 400 metrin ennätyksensä on 44,79, joka on juostu heinäkuussa 2016. ==Lähteet ja huomautukset == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Vernon Norwood

juoksi vain alkuerissä juoksi vain alkuerissä Vernon Larnard Norwood (s. 10. huhtikuuta 1992) on yhdysvaltalainen pikajuoksija. Hänen päämatkansa on 400 metriä. Pekingin MM-kilpailuissa 2015 hän pääsi 400 metrillä välieriin. Hän oli mukana samoissa kisoissa kultaa voittaneessa 4 x 400 metrin viestijoukkueessa alkueräjuoksussa, muttei loppukilpailussa. Portlandin MM- hallikilpailuissa 2016 hän juoksi ankkuriosuuden kultaa voittaneessa Yhdysvaltojen viestijoukkueessa. 400 metrillä hänet hylättiin alkueräjuoksussa. Birminghamin sisäratojen MM-kilpailuissa 2018 hän juoksi ankkuriosuuden Yhdysvaltojen saadessa viestihopeaa. Norwood saavutti IAAF World Relays -kilpailuissa kultaa 4 x 200 metrillä 2019. Saman vuoden Dohan MM-kilpailuissa hän juoksi 4 x 400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. Samojen kisojen 400 metrillä hän karsiutui välierissä. Vuonna 2021 järjestetyissä Tokion olympialaisissa hän juoksi alkuerissä Yhdysvaltojen 4 x 400 metrin viestijoukkueessa, joka loppukilpailussa voitti toisella kokoonpanolla kultaa. Hän juoksi samoissa kisoissa ankkuriosuuden Yhdysvaltojen pronssijoukkueessa 4 x 400 metrin sekaviestissä. Eugenen MM-kilpailuissa 2022 hän saavutti pronssia sekajoukkueiden 4 × 400 metrin viestissä. sekä kolmannen kerran maailmanmestaruuden miesten 4 x 400 metrin viestissä juostuaan jälleen vain alkuerissä. Norwood juoksi Budapestin MM-kilpailuissa 2023 toisen osuuden maailmanmestaruuden voittaneessa Yhdysvaltojen 4 x 400 metrin viestijoukkueessa. 400 metrillä hän sijoittui neljänneksi ajalla 44,39. Välierissä hän oli juossut ennätyksensä 44,26. Pariisin olympialaisissa hän juoksi toisen osuuden Yhdysvaltojen voittaessa kultaa miesten 4 x 400 metrin viestissä ja avausosuuden Yhdysvaltojen saadessa hopeaa 4 x 400 metrin sekaviestissä. == Lähteet ja huomautukset == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt